Coral Troncoso

Coral Troncoso, nada en Mondariz-Balneario en 1972 e finada entre El Escorial e Colmenarejo (Madrid) o 16 de xullo de 2016, foi unha actriz, coreógrafa e bailarina galega.

 Traxectoria 
Coral Troncoso licenciuse en artes escénicas pola RESAD de Madrid. Profesionalmente iniciouse no teatro, tanto como actriz como como directora teatral, e posteriormente centrouse na danza contemporánea. Foi alumna das coreógrafas Carmen Werner e Ana Buitrago, así como de Nicolas Rambaud, co que acabou formando en 2001 a compañía Megaló - Teatro Móvil. Foi a co-directora desta compañía durante máis dunha década.

Tamén foi directora dramática da compañía Provisional Danza, durante tres tempadas.

 Espectáculos dirixidos e performados 
 Las locas de Chaillot (2002)
 Cosas para llorar en seco  (2003)
 Miedo (2004)
 Teselas (2005)
 La Rendición (2006)
 Mis Pies te Contarán (2007)
 Divos (2007)
 5 Piezas para tomar con un café (2008)
 El tendal (2008)
 Excesivos (2009)

 Vida persoal 
Foi filla de Julián Troncoso, quen foi alcalde de Mondariz-Balneario. Tiña cinco irmáns.

Finou no accidente dun helicóptero Robinson R22 bipraza, ao caer no encoro de Valmayor, no noroeste da Comunidade de Madrid.

 Véxase tamén 
 Ligazóns externas 



Categoría:Actores de Mondariz-Balneario
Categoría:Actores de teatro de Galicia
Categoría:Bailaríns
Categoría:Coreógrafos
Categoría:Nados en Mondariz-Balneario
Categoría:Nados en 1972
Categoría:Finados en 2016
Categoría:Personalidades de Galicia sen imaxes
Categoría:Finados en accidente de helicóptero